Document ID: 32010R0411

РЕГЛАМЕНТ (ЕС) № 411/2010 НА КОМИСИЯТА
от 10 май 2010 година
за изменение на Регламент (ЕО) № 194/2008 на Съвета за подновяване и засилване на ограничителните мерки по отношение на Бирма/Мианмар
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 194/2008 на Съвета от 25 февруари 2008 г. за подновяване и засилване на ограничителните мерки по отношение на Бирма/Мианмар и за отмяна на Регламент (ЕО) № 817/2006 (1), и по-специално член 18, параграф 1, буква б) от него,
като има предвид, че:
(1)
В приложение VI към Регламент (ЕО) № 194/2008 са изброени лицата, групите и субектите, обхванати от мерките за замразяване на финансови средства и икономически ресурси съгласно този регламент.
(2)
В приложение VII към Регламент (ЕО) № 194/2008 са изброени предприятията, притежавани или контролирани от правителството на Бирма/Мианмар или от неговите членове или от лица, свързани с тях, които са предмет на ограничителни мерки по отношение на инвестициите съгласно този регламент.
(3)
Решение 2010/232/ОВВПС на Съвета от 26 април 2010 г. (2) определя в своите Приложения II and III физическите и юридическите лица, за които следва да се прилагат ограничения, както предвижда член 10 от посоченото решение, а Регламент (ЕО) № 194/2008 позволява прилагането на това решение до степен, в която е необходимо действие на равнище Европейски съюз. Приложения VI и VII към Регламент (ЕО) № 194/2008 следователно следва да претърпят съответните изменения.
(4)
За да се осигури ефективността на мерките, предвидени в настоящия регламент, настоящият регламент следва да влезе в сила в деня на публикуването му,
ПРИЕ НАСТОЯЩИЯ РЕГЛАМЕНТ:
Член 1
1. Приложение VI към Регламент (ЕО) № 194/2008 се заменя с текста на приложение I към настоящия регламент.
2. Приложение VII към Регламент (ЕО) № 194/2008 се заменя с текста на приложение II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 май 2010 година.

Labels: 11
5
3
18
15